บิ๊กโจ๊ก ผงาด ผบช.สตม. สุทธิพงษ์-น.1
สุทินขึ้นผบช.ก. อำพล มาคุมภ.1 จิรภพ-ผบก.ป.,บิ๊กป้อมนั่งหัวโต๊ะ ก.ตร. วาระพิเศษ พิจารณาแต่งตั้งโยกย้าย 255 นายพลตำรวจปี 61 ตำแหน่งหลักโผไม่พลิก บิ๊กช้าง-พล.ต.ท.ชัยวัฒน์ เกตุวรชัย ขึ้นรอง ผบ.ตร. บิ๊กบัว-พล.ต.ท.สุทธิพงษ์ วงษ์ปิ่น ผงาด ผบช.น.คุมสีกากีเมืองหลวง โจ๊ก หวานเจี๊ยบ นายพลคนขยัน เป็น ผบช.สตม. บิ๊กทิน-พล.ต.ต.สุทิน ทรัพย์พ่วง เป็น ผบช.ก. บิ๊กอู๊ด-พล.ต.ต.สมพงษ์ ชิงดวง ขึ้นช้างศึก 1 คุมตำรวจป่า พล.ต.ท.ชินภัทร สารสิน ลูกชายอดีต อ.ตร. เป็น ผบช.ปส. บิ๊กน้อย-พล.ต.ต.วิศาล พันธุ์มณี จากเพชรบุรี ผงาดเป็นผู้การ ภูเก็ต ด้านบิ๊กแป๊ะ-จักรทิพย์ ยันทำคนเดียว ภาพรวมการแต่งตั้งดีไม่มีส่วนไหนในคำสั่งแต่งตั้งออกมาแล้วร้องยี้,โผ นายพลตำรวจ ลงตัว บิ๊กช้าง เพื่อนร่วมรุ่น นรต.36 ผบ.ตร.ขยับขึ้น รอง ผบ.ตร.ตามคาด ส่วน น.1 โยก พล.ต.ท.สุทธิพงษ์ วงษ์ปิ่น ผบช.สตม. เพื่อนร่วมรุ่น ผบ.ตร.มานั่ง โดยเมื่อเวลา 14.30 น. วันที่ 27 ก.ย. พล.อ.ประวิตร วงษ์สุวรรณ รองนายกรัฐมนตรี เป็นประธานการประชุม ก.ตร.วาระพิเศษ พิจารณาแต่งตั้งโยกย้ายข้าราชการตำรวจระดับรอง ผบ.ตร.-ผบก.ที่ว่างจากเกษียณประจำปี 2561 โดยมี พล.ต.อ.จักรทิพย์ ชัยจินดา ผบ.ตร. เป็นผู้เสนอรายชื่อผู้ที่เหมาะสมเข้าที่ประชุม ก.ตร. ใช้เวลาประชุม 1 ชั่วโมง,พล.ต.อ.จักรทิพย์ ชัยจินดา ผบ.ตร.กล่าวหลังการประชุมว่า การแต่งตั้งในระดับรอง ผบ.ตร.-ผบก.ประจำปี 2561 ทั้งหมด 255 ตำแหน่ง เป็นการเลื่อนตำแหน่งสูงขึ้น และย้ายในระนาบเดียวกัน การแต่งตั้งมีการคละกันทั้งระบบอาวุโส 33 เปอร์เซ็นต์และความรู้ความสามารถ เป็นไปด้วยความเรียบร้อย ที่ผ่านมาการแต่งตั้งจะมีคำสั่งให้รักษาการแทนเนื่องจากเกษียณในวันที่ 30 ก.ย. เพื่อไม่ให้เป็นสุญญากาศ การแต่งตั้งทุกครั้งพยายามแต่งตั้งให้ดีที่สุด วางตำแหน่งให้เหมาะสมกับตัวบุคคล การแต่งตั้งระดับผู้บังคับบัญชาต้องเป็นคนที่หน่วยเชื่อถือและดูแลหน่วยได้ โดยเฉพาะตำแหน่ง ผบก.ควรเป็นตำรวจที่คนในหน่วยยอมรับและเป็นคนในหน่วยขึ้นในตำแหน่ง มีการยกเว้นหลักเกณฑ์บางตำแหน่ง เช่น บก.ถวายความปลอดภัยและปฏิบัติการพิเศษ รวมทั้งตำแหน่งแพทย์ ภาพรวมการแต่งตั้งดีไม่มีส่วนไหนในคำสั่งแต่งตั้งออกมาแล้วร้องยี้ การแต่งตั้งต้องให้ความเชื่อมั่นตนด้วย เพราะทำคนเดียว พล.อ.ประวิตร วงษ์สุวรรณ รองนายกรัฐมนตรี เป็นเพียงผู้พิจารณาตามที่เสนอ ซึ่งดำเนินการเอง บางตำแหน่งสอบถาม ผบช.ที่เป็นผู้บริหารสามารถสลับ บช. ส่วนใหญ่ที่แต่งตั้งจะเป็นคนในหน่วยขึ้นตำแหน่ง,สำหรับรายชื่อนายพลตำรวจที่ได้รับการแต่งตั้ง ระดับ รอง ผบ.ตร. พล.ต.ท.ชัยวัฒน์ เกตุวรชัย ผู้ช่วย ผบ.ตร. นรต.รุ่น 36 เพื่อนร่วมรุ่น พล.ต.อ.จักรทิพย์ ชัยจินดา ผบ.ตร. ขึ้น รอง ผบ.ตร. แทน พล.ต.อ.ธรรมศักดิ์ วิชชาจารยะ ที่ปรึกษา (สบ 10) ที่มติ ครม.ให้ไปช่วยราชการที่สำนักงานเลขาธิการนายกรัฐมนตรี ระดับซี 11 ส่วนระดับผู้ช่วย ผบ.ตร. พล.ต.ท.ดำรงศักดิ์ กิตติประภัสร์ ผบช.ภ.3 นรต.รุ่น 38 อาวุโส ลำดับที่ 1 พล.ต.ท.สุวัฒน์ แจ้งยอดสุข ผบช.ภ.1 พล.ต.ท.ดร.ปิยะ อุทาโย ผบช.รร.นรต. นรต.รุ่น 38 พล.ต.ท.รอย อิงคไพโรจน์ ผบช.ศ. พล.ต.ท.ชนสิษฏ์ วัฒนวรางกูร รอง จตช. เป็นผู้ช่วย ผบ.ตร. และ พล.ต.ท.ทวิชชาติ พละศักดิ์ ผบช.ภ.6 นรต.รุ่น 34 ขยับขึ้นเป็นรอง จตช.,ระดับ ผบช. พล.ต.ต.สุทิน ทรัพย์พ่วง รอง ผบช.ก. เป็น ผบช.ก. พล.ต.ท.สุทธิพงษ์ วงษ์ปิ่น ผบช.สตม. เป็น ผบช.น. พล.ต.ต.อำพล บัวรับพร รอง ผบช.ภ.2. นรต.รุ่น 38 มือทำงานของศูนย์ปราบปรามทางเทคโนโลยีสารสนเทศ (ศปอส.ตร.) ขยับขึ้นเป็น ผบช.ภ.1 พล.ต.ท.จิตติ รอดบางยาง ผบช.ภ.2 นรต.รุ่น 35 อยู่ที่เดิม พล.ต.ท.พูลทรัพย์ ประเสริฐศักดิ์ ผบช.ภ.5 นรต.รุ่น 35 เป็น ผบช.ภ.3 พล.ต.ท.สุรชัย ควรเดชะคุปต์ ผบช.ภ.4 นรต.รุ่น 36 อยู่ที่เดิม พล.ต.ต.มนตรี สัมบุณณานนท์ รอง ผบช.ภ.5 นรต.รุ่น 34 เป็น ผบช.ภ.5 พล.ต.ท.สุธีร์ เนรกัณฐี ผบช.สงป. นรต.รุ่น 35 เป็น ผบช.ภ.6 พล.ต.ต.ธนา ชูวงษ์ รอง ผบช.ภ.1 สายตรง พล.ต.อ.พัชรวาท วงษ์สุวรรณ อดีต ผบ.ตร. เป็น ผบช.ภ.7 พล.ต.ท.พงษ์วุฒิ พงษ์ศรี ผบช.สพฐ.ตร นรต.รุ่น 36 เป็น ผบช.ภ.8 พล.ต.ท.รณศิลป์ ภู่สาระ ผบช.ภ.9 นรต.รุ่น 36 อยู่ควบคุมสถานการณ์ที่เดิม,พล.ต.ต.สมพงษ์ ชิงดวง รอง ผบช.น. นรต.รุ่น 40 เป็น ผบช.ตชด. พล.ต.ท.ชินภัทร สารสิน ผบช.ประจำ ตร. เป็น ผบช.ปส. แทน พล.ต.ท.สมหมาย กองวิสัยสุข อดีต ผบช.ปส. พล.ต.ต.สุรเชษฐ์ หักพาล รอง ผบช.ทท. นรต.รุ่น 47 เป็น ผบช.สตม. พล.ต.ต.ธีรพล คุปตานนท์ รอง ผบช.ภ.8 อาวุโส ขึ้นเป็น ผบช.ทท. พ.ต.อ.อภิรัต นิยมการ รอง ผบช.สตม. นรต.รุ่น 36 ขยับเป็น ผบช.ศ. พล.ต.ต.สมชาย พัชรอินโต รอง ผบช.ภ.1 เป็น ผบช.รร.นรต. พล.ต.ท.กิตติพงษ์ เงามุข ผบช.ภ.7. โยกมาเป็น ผบช.สกพ. พล.ต.ต.อดิศร์ งามจิตสุขศรี จตร. (สบ 8) นรต.รุ่น 35 เป็น ผบช.สงป. พล.ต.ต.ติณภัทร ภุมรินทร์ ผบช.สกบ. อยู่ที่เดิม พล.ต.ต.นิทัศน์ ลิ้มศิริพันธ์ รอง ผบช.สตม. เป็น ผบช.สง.ก.ตร. พล.ต.ท.พงษ์วุฒิ พงษ์ศรี ผบช.ภ.8 นรต.รุ่น 36 เป็น ผบช.สพฐ.ตร.,ระดับ บก. เป็นไปตามโผล็อกลงมา อาทิ พล.ต.ต.ไมตรี ฉิมเฉิด ผบก.ป. นรต.รุ่น 37 สายตรง พล.ต.ท.ฐิติราช โยกเป็น ผบก.ปอศ. เปิดทางให้ พ.ต.อ.จิรภพ ภูริเดช รอง ผบก.ป.นรต.50 ขออนุมัติยกเว้นหลักเกณฑ์เป็นกรณีพิเศษเป็น ผบก.ป. เช่นเดียวกับ พ.ต.อ.สำราญ นวลมา รอง ผบก.สปพ. เป็น ผบก.สปพ. พ.ต.อ.ต่อศักดิ์ สุขวิมล รอง ผบก.ป. เป็น ผบก.ถวายความปลอดภัยและปฏิบัติการพิเศษ ที่เพิ่งเปิดใหม่ พล.ต.ต.ธนพล ศรีโสภา,ผบก.รน. พล.ต.ต.ปัญญา ปิ่นสุข ผบก.ปทส. นรต.รุ่น 40 พล.ต.ต.กมล เหรียญราชา ผบก.ปปป. นรต. รุ่น 36 สายตรง พล.ต.ท.ฐิติราช เป็น รอง ผบช.ก.,พล.ต.ต.วรวัฒน์ วัฒน์นครบัญชา ผบก.ปอท. นรต.รุ่น 40 ขยับเป็น ผบก.ปคม. พล.ต.ต.ชาติชาย เอี่ยมแสง ผบก.ประจำ บช.ก. โยกเป็น รอง ผบช.ศพฐ.ตร. พ.ต.อ.พิทักษ์ อุทัยธรรม รอง ผบก.ป.เป็น ผบก.ประจำ บช.ก. พล.ต.ต.กรไชย คล้ายคลึง ผบก.ปคม. ขึ้นเป็นรอง ผบช.ภ.1 พล.ต.ต.ปิยะพันธ์ ปิงเมือง ผบก.ปอศ. รองโฆษก ตร. ขึ้นเป็น รอง ผบช. ภ.2 พ.ต.อ.ศิร์ธัชเขต ครูวัฒนเศรษฐ รอง ผบก.ป. เป็น ผบก.ปคบ.,พล.ต.ต.ธีรศักดิ์ สุริวงศ์ ผบก.จร. นรต.รุ่น 38 เป็น รอง ผบช.น. พล.ต.ต.ชูฉัตร ธารีฉัตร ผบก.สส.สตม. เป็น รอง ผบช.น. พล.ต.ต.ชัยพร พาณิชอัตรา รอง ผบช.กมค. เป็น รอง ผบช.น. พล.ต.ต.คัชชา ธาตุศาสตร์ รอง ผบช.ภ.9 นรต.รุ่น 36 เป็น รอง ผบช.น. พล.ต.ต.จีรพัฒน์ ภูมิจิตร รอง ผบช.น. นรต.38 เป็น รอง ผบช.ภ.1 พล.ต.ต.เสนิต สำราญสำรวจกิจ ผบก.น.1 นรต.รุ่น 40 อยู่ที่เดิม พล.ต.ต.เอกชัย บุญวิสุทธิ์ ผบก.น.2 อยู่ที่เดิม ,พล.ต.ต.สมนึก น้อยคง ผบก.น.3 นรต.รุ่น 37 อยู่ที่เดิม พล.ต.ต.ธีระพงษ์ วงษ์รัฐพิทักษ์ ผบก.น.4 นรต.รุ่น 37 อยู่ที่เดิม,พล.ต.ต.มงคล วรุณโณ ผบก.น.5 อยู่ที่เดิม พล.ต.ต.พัฒนา เพศยนาวิน ผบก.ภ.จ.ประจวบคีรีขันธ์ นรต.รุ่น 38 ลูกหม้อนครบาล ขยับมาเป็น ผบก.น.6 พล.ต.ต.บุญญฤทธิ์ รอดมา ผบก.น.7 อยู่ที่เดิม พล.ต.ต.สัมฤทธิ์ ตงเต๊า ผบก.น.8 นรต.รุ่น 36 อยู่ที่เดิม พล.ต.ต.กัมปนาท โสภโณดร ผบก.น.9 นรต. รุ่น 36 เพื่อนสนิท ผบ.ตร. อยู่ที่เดิม พล.ต.ต.อิทธิพล อัจฉริยะประดิษฐ์ ผบก.สส.บช.น. นรต.รุ่น 43 มือทำงาน ผบ.ตร. อยู่ที่เดิม พ.ต.อ.นิธิธร จินตกานนท์ รอง ผบก.สปพ. นรต.รุ่น 47 มือทำงาน เป็น ผบก.จร. พล.ต.ต.สามารถ ศรีสิริวิบูลย์ชัย ผบก.อคฝ. เป็น ผบก.ภ.จ.สมุทรสาคร พล.ต.ต.วิศาล พันธุ์มณี ผบก.ภ.จ.เพชรบุรี เป็น ผบก.ภ.จ.ภูเก็ต,พ.ต.อ.พงษ์อนันต์ คล้ายคลึง รอง ผบก.น.9 เป็น ผบก.ตม.5 พ.ต.อ.ไพศาล วงศ์วัชรมงคล รอง ผบก.น.4 เป็น ผบก.ภ.จ.นนทบุรี พล.ต.ต.ประเสริฐ เงินยวง ผบก.ทท.1 เป็น รอง ผบช.ทท. พล.ต.ต.ปิยะ ต๊ะวิชัย รอง ผบช.สง.ก.ตร. เป็น รอง ผบช.ตชด. พล.ต.ต.ดำรัส วิริยะกุล รอง ผบช.ภ.8 เป็น รอง ผบช.ภ.9 พล.ต.ต.ทนัย อภิชาติเสนีย์ รอง ผบช.ปส. มือปราบยาเสพติด เป็น รอง ผบช.ส. พ.ต.อ.สมศักดิ์ สุมังเกษตร รอง ผบก.น.2 เป็น ผบก.ภ.จ.สุพรรณบุรี พล.ต.ต.กิตต์รัฐ พันธุ์เพ็ชร์ รอง ผบช.สกพ. เป็น รอง ผบช.ภ.1 พ.ต.อ.ชยุต มารยาทตร์ รอง ผบก.สส.ภ.1 สายตรง พล.ต.อ.ศรีวราห์ รังสิพราหมณกุล รอง ผบ.ตร. เป็น ผบก.ประจำ สพฐ.ตร. พล.ต.ต.ชัยณรงค์ เจริญไชยเนาว์ รอง ผบช.สกบ. เป็น รอง ผบช.ภ.1 พล.ต.ต.ชัยพจน์ สุวรรณรักษ์ รอง ผบก.สท. เป็น ผบก.สท. พล.ต.ต.ธวัชชัย เมฆประเสริฐกุล ผบก.พฐก. เป็น รอง ผบช. สพฐ.ตร. พ.ต.อ.พนัญชัย ชื่นใจธรรม รอง ผบก.ทท.2 เป็น ผบก.สส.สตม. พล.ต.ต.สุทธิ พวงพิกุล ผบก.ภ.จ.กาญจนบุรี ที่มีปัญหาคดี หวยครูปรีชา โยกมาเป็น ผบก.ศูนย์บริการทางการศึกษา
บิ๊กป้อมนั่งหัวโต๊ะ ก.ตร. วาระพิเศษ พิจารณาแต่งตั้งโยกย้าย 255 นายพลตำรวจปี 61 ตำแหน่งหลักโผไม่พลิก บิ๊กช้าง-พล.ต.ท.ชัยวัฒน์ เกตุวรชัย ขึ้นรอง ผบ.ตร.
แต่งตั้งโยกย้าย,โผตำรวจ,นายพลตำรวจ,สุรเชษฐ์ หักพาล,ข่าวหน้า1